Document ID: /roh_data/filtered/fineweb-2-filterrobots_roh.jsonl.gz/59512

gottardino - in viadi da scola extraordinari
Gievgia, ils 8 da settember, han las scolaras ed ils scolars dalla Scola Sedrun astgau passentar in viadi da scola extraordinari. Sco suletta scola dall'entira Svizra essan nus vegni envidai dad ir cul tren atras il niev tunnel dalla NEAT, quei cun tener eri sut Sedrun. In pèr impressiuns da nies viadi che ha denter auter era cunteniu in viadi cul bastiment da Brunnen a Flüelen, anfleis Vus cheu sut.
Sin nies viadi essan nus ultra da quei vegni accumpignai dalla televisiun. La contribuziun dad RTR Minisguard anfleis Vus cheu.
Continue Reading
la scoletta raccolta truffels
Il pur Edi Hess da Dieni ha envidau la scoletta da vegnir a gidar da raccoltar truffels. Cun zeivers e stivals essan nus serendi sil funs e sco emprem ha igl Edi scavau e sluccau il tratsch cun agid dil criec e dils cavals.
Silsuenter ei igl encurir truffels iu sco da far nuot. Nus havein anflau gronds e pigns truffels e da quels da tuttas differentas e legras fuormas. En in gienà ein ils zeivers e las chistas stai empleni tochen sum. E tschufs eran nus era tochen sum; perfin las soccas eran plein tratsch. Sco pagaglia ha mintg’affon astgau prender a casa entgins truffels. In grond engraziel fetg agl Edi per quei bi e nunemblideivel eveniment.
En scoletta havein nus l’auter di contemplau el detagl ils gronds e bials truffels e lu fatg pommes frites. Tgei buns pommes frites quei ei stau…. !!!! Suenter esser stai cuschiniers essan nus daventai picturs ed havein fatg maletgs e musters cun buls da truffels.
Continue Reading
project da film culla phzh
La secunda jamna digl onn da scola 2016/17 han las scolaras ed ils scolars dalla 5. e 6. classa primara astgau passentar ina jamna da project cun studentas e students dalla PHZH (Scola aulta da pedagogia Turitg) Duront quella jamna ein ils affons vegni instrui co filmar cugl iPad, co tagliar il material e co producir in film entir. La finfinala han els allura astgau visitar differents mistergners ord la Val Tujetsch e tschentar ad els las damondas preparadas davart il svilup dil mistregn. En quei connex admettein nus a tuts mistergners che han dau a nus la pusseivladad da realisar quei project in grond engraziament!
Entginas impressiuns da quella jamna da project anfleis Vus cheu sut. Ils films produci dallas scolaras e dils scolars anfleis Vus cheu.
Continue Reading